 Generate an article for the following headline: Happy Easter message 2022: Báyìí ni àwọn ọmọlẹyìn Kristi ṣe ṣàjọyọ ọdún Ajinde káàkiri àgbàyé : Oni, ọjọ kẹtadinlogun, oṣu Kẹrin, ọdun 2022 ni ayajọ ọdun Ajinde ọdun yii. Ọdun Ajinde ṣe pataki si awọn ọmọlẹyin Kristi kaakiri agbaye nitori ọjọ naa jẹ ọjọ ti wọn maa n ṣeranti ọjọ ti Jesu ji dide ninu oku. A ti ṣe akojọpọ awọn aworan bi awọn eeyan ṣe ṣe ọdun naa lagbaye. Gẹgẹ bii ohun ti iwe mimọ sọ ninu majẹmu tuntun, awọn ara Romu lo kan Jesu mọ agbelebu ni nnkan bii 30 A.D., lẹyin naa ni awọn eeyan rẹ sin oku rẹ niluu Jerusalem. Ni ọjọ kẹta ni Jesu jinde gẹgẹ bo ṣe wa ninu iwe Mathew 28:1-10. Lẹyin awẹ lẹnti to maa n waye fun ogoji ọjọ ni awọn ọmọlẹyin Kristi kaakiri agbaye maa n ṣe ajọyọ ọdun ajinde ni ọjọ Aiku Easter Sunday. Ọjọ Ash Wednesday  ni awẹ lẹnti naa si maa n bẹrẹ. Amọ ṣaaju ọjọ ọdun ajinde yii ni awọn Kristẹni maa n ṣe iranti ayayjọ ọjọ ti Jesu gun kẹtẹkẹtẹ wọ ilu Jerusalem, ti wọn n pe ni  Palm Sunday. Ọjọ Ẹti to tẹle Palm Sunday ni ayajọ ọjọ Ẹti rere, iyẹn Good Friday. Kini pataki ọdun Ajinde? Pataki ọdun Ajinde ni lati sami ijiya ti Jesu Kristi jẹ lori igi agbelebu. Awon onigbagbo tun gbagbọ pe o wa lati fi se iranti iku Jesu Kristi lati fun awọn elẹsẹ ni ominira lati bọ lọwa igbekun aisi igbala. O tun wa fun lati sami ayọ ati ireti ajinde lẹyin oku ti awọn Onigbagbọ gbagbọ ninu re. Eyi waye leyin ti Jesu Kristi jinde lọjọ kẹta kuro ninu isa oku ni eyi to je ireti nla pe o ti gba kọkọra lọwọ iku atinisa oku fun enikeni to ba gbagbo ninu re. 